8.8.83 Επίσημη Εφημερίδα των Ευρωπαϊκών Κοινοτήτων Αριθ. C 211/37 
Γνωμοδότηση για την πρόταση οδηγίας του Συμβουλίου σχετικά με τους όρους κατά τους 
οποίους μη εγκατεστημένοι μεταφορείς μπορούν να εκτελέσουν ορισμένες εθνικές μεταφορές στο 
έδαφος ενός κράτους μέλους 
Το κείμενο, που αποτελεί αντικείμενο της γνωμοδότησης αυτής, έχει δημοσιευθεί στην Επί­
σημη Εφημερίδα των Ευρωπαϊκών Κοινοτήτωναριθ. C 18 της 22ας Ιανουαρίου 1983 σελίδα 3. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 5 Ιανουαρίου 1983 να ζητήσει, σύμφωνα με τις διατάξεις του 
άρθρου 75 της συνθήκης περί ιδρύσεως της Ευρωπαϊκής Οικονομικής Κοινότητας, τη γνωμοδό­
τηση της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά την 208η σύνοδο της ολομελείας της, που πραγματοποιήθηκε στις Βρυξέλλες, την 1η και 
2α Ιουνίου 1983. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, Α. Γενικές παρατηρήσεις 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας και ιδιαίτερα το άρθρο 75, 
την απόφαση του Συμβουλίου της 5ης Ιανουαρίου 1983 να 
ζητήσει από την Οικονομική και Κοινωνική Επιτροπή 
γνωμοδότηση σχετικά με το παραπάνω σχέδιο οδη­
γίας ('), 
την απόφαση του Προέδρου της της 28ης Ιανουαρίου 
1983 να αναθέσει στο τμήμα μεταφορών και επικοινω­
νιών σύμφωνα με το άρθρο 22 του εσωτερικού κανονι­
σμού, την επεξεργασία γνωμοδότησης για το θέμα αυτό, 
τη γνωμοδότηση που ενέκρινε το παραπάνω τμήμα στην 
150ή συνεδρίαση του της 11ης Μαΐου 1983, 
την έκθεση του εισηγητή, κ. Binnenbruck, (άρθρο 29 του 
ΕΚ), 
τις διαβουλεύσεις που έγιναν κατά τη 208η σύνοδο ολο­
μέλειας στις 1 και 2 Ιουνίου 1983 (συνεδρίαση της 2ας 
Ιουνίου 1983), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
με 58 ψήφους υπέρ, 42 κατά και 4 αποχές: 
Η Οικονομική και Κοινωνική Επιτροπή εγκρίνει την πρό­
ταση της Επιτροπής υπό την επιφύλαξη των παρακάτω 
παρατηρήσεων: 
(') ΕΕ αριθ. C 18 της 22. 1.1983, σ. 3. 1. Η Επιτροπή αναφέρεται στην πρωτοβουλία της του 
1967 και προτείνει στα Κράτη μέλη να επιτρέπουν στον 
τομέα των οδικών εμπορευματικών μεταφορών της 
χώρας τους την πραγματοποίηση εσωτερικών μεταφορών 
«Cabotage». Σε ξένες μεταφορικές επιχειρήσεις δεν επι­
τρέπεται μέχρι τώρα να εκτεθούν μεταφορές στο εσωτε­
ρικό των Κρατών μελών της Κοινότητας. Για επιχειρή 
σεις μεταφορών που δεν εδρεύουν σε ένα Κράτος μέλος 
οι κυβερνήσεις θα επιτρέπουν στο εξής σε περιορισμένο 
βαθμό τη συμμετοχή στις εσωτερικές οδικές εμπορευματι­
κές μεταφορές. 
2. Η ΟΚΕ σημειώνει ότι στο άρθρο 75 παράγραφος 1β) 
της συνθήκης της ΕΟΚ ορίζεται ότι πρέπει να καθορι­
στούν ο όροι σύμφωνα με τους οποίους μπορούν να προ­
σφέρουν τις υπηρεσίες τους, εταιρείες μεταφορών στο 
εσωτερικό ενός Κράτους μέλους στο οποίο δεν εδρεύουν. 
2.1. Η ΟΚΕ συμφωνεί με τις γενικές ιδέες στις οποίες 
στηρίζεται η πρόταση. 
2.2. Θεωρεί θετικό το γεγονός ότι η πρόταση θα επιτρέ­
ψει στα εμπορικά οχήματα να βελτιώσουν την παραγωγι­
κότητα τους στις διμερείς ή πολυμερείς μεταφορές και ότι 
θα σταματήσει η πολυδάπανη πρακτική που περιορίζει το 
πεδίο δράσης των διεθνών μεταφορέων και τους αναγκά­
ζει να βρίσκουν φορτία επιστροφής σε άλλες χώρες. 
2.3. Επιπλέον, η πρόταση εξυπηρετεί απόλυτα βασικούς 
στόχους των Ευρωπαϊκών Κοινοτήτων. Συγκεκριμένα: 
— μια πιο φιλελεύθερη προσέγγιση της πολιτικής μετα­
φορών, 
— καλύτερη συνύπαρξη αγορών μεταφορικών υπηρε­
σιών και εμπορίου, 
Αριθ. C 211/38 Επίσημη Εφημερίδα των Ευρωπαϊκών Κοινοτήτων 8. 8. 83 
— μείωση των καταναλισκόμενων καυσίμων ανά τόνο 
μεταφερόμενου φορτίου, 
— μείωση της δαπανηρής λειτουργίας κενών οχημάτων 
που σύμφωνα με την Επιτροπή φθάνει το 40 °/ο περί­
που των διεθνών ταξιδιών, 
— αποφυγή διακρίσεων όσον αφορά το δικαίωμα εγκα­
τάστασης, 
— εφαρμογή του άρθρου 75 παράγραφος 1β) της συνθή­
κης, 
— συμβολή στη βελτίωση της λειτουργίας της εσωτερι­
κής αγοράς, 
— συμβολή στην αποτελεσματικότητα κόστους των διε­
θνών ταξιδιών και στην παραγωγικότητα του κλά­
δου των μεταφορών, 
— συμβολή στη βελτίωση του εμπορίου με τη μείωση 
του μεταφορικού κόστους για τους χρήστες (γεγονός 
που μακροχρόνια θα αυξήσει τη ζήτηση μεταφορών). 
2.4 Εκτός αυτού, κατά τη γνώμη της ΟΚΕ, συνηγορεί 
και ένας άλλος ακόμη λόγος υπέρ της πρότασης της Επι­
τροπής. Ο λόγος αυτός που δεν αναφέρεται ρητά, είναι η 
γενική διάταξη του άρθρου 7, της συνθήκης ΕΟΚ, το 
οποίο προβλέπει τα εξής: «Εντός του πεδίου εφαρμογής 
της παρούσας συνθήκης και με την επιφύλαξη των ειδι­
κών διατάξεων της, απαγορεύεται κάθε διάκριση λόγω 
ιθαγενείας». 
2.5. Η ΟΚΕ υποστηρίζει ότι θα πρέπει να εξασφαλιστεί 
ότι η οδηγία δε θα ματαιωθεί αντιμετωπίζοντας εμπόδια, 
όπως: — την απροθυμία ορισμένων Κρατών μελών σχετικά με 
την ετήσια αύξηση των ποσοστώσεων μεταφορών, 
— στρεβλώσεις ανταγωνισμού που προκαλούνται από 
διάφορα εθνικά συστήματα για: τη διαμόρφωση των 
τιμών, την είσοδο στην αγορά, την εφαρμογή φορο­
λογικών και ασφαλιστικών μέτρων σε μη εγκατεστη­
μένους μεταφορείς. 
Η ΟΚΕ παρατηρεί ότι η οδηγία θα ισχύει μόνο για μετα­
φορείς που εκτελούν διεθνές ταξίδι μεταξύ Κρατών 
μελών, για να μεταφέρουν αγαθά επ' αμοιβή μεταξύ δύο 
σημείων στο εσωτερικό ενός Κράτους μέλους, στο ίδιο 
όχημα, εφόσον η έναρξη και ο προορισμός αυτής της 
εσωτερικής μεταφοράς βρίσκεται σε δρόμο που παρεμ­
βάλλεται μεταξύ του τελικού προορισμού τη αρχικής διε­
θνούς μεταφοράς και είτε ένα από τα σύνορα βρίσκεται 
στο Κράτος μέλος όπου είναι εγγεγραμμένο το όχημα ή 
στο Κράτος μέλος όπου άρχισε η διεθνής μεταφορά. Με 
τον τρόπο αυτό περιορίζεται το πεδίο εφαρμογής της οδη­
γίας και επομένως διευκολύνεται η παρακολούθηση και ο 
έλεγχος. 
Για το λόγο αυτό, η ΟΚΕ κρίνει σκόπιμο να εφαρμοστεί 
αρχικά η οδηγία για μια δοκιμαστική περίοδο, ώστε να 
εξετασθούν τα αποτελέσματα της και να ληφθούν επι­
πλέον μέτρα, αν κριθεί αναγκαίο. 
Β. Ειδικές παρατηρήσεις 
Άρθρα Ι έως 6 
Ουδεμία παρατήρηση. 
Βρυξέλλες, 2α Ιουνίου 1983. 
Ο Πρόεδρος 
της Οικονομικής και Κοινωνικής 
Επιτροπής 
Fransois CEYRAC 
ΠΑΡΑΡΤΗΜΑ 
της γνωμοδότησης της Οικονομικής και Κοινωνικής Επιτροπής 
Τροπολογία που απορρίφθηκε 
1. Η ακόλουθη τροπολογία, που κατατέθηκε, σύμφωνα με τις διατάξεις του εσωτερικού κανονισμού, στη 
διάρκεια των συζητήσεων απορρίφθηκε: 
2. Το ακόλουθο κείμενο της γνωμοδότησης του τμήματος αντικαταστάθηκε από μια τροπολογία που έγινε 
δεκτή: 
8. 8. 83 Επίσημη Εφημερίδα των Ευρωπαϊκών Κοινοτήτων Αριθ. C 211/39 
Σελίδες 2 έως 4 
«2. Το τμήμα λαμβάνει υπόψη ότι στη συνθήκη για την ίδρυση της ΕΟΚ στο άρθρο 73 παράγραφος 1 
ψηφίο β), προβλέπεται ο καθορισμός των όρων παροχής άδειας στις επιχειρήσεις μεταφορών για κυκλοφο­
ρία μέσα σε ένα Κράτος μέλος, στο οποίο δεν εδρεύουν. Η εντολή αυτή έχει θεμελιώδη χαρακτήρα και δεν 
μπορεί να διατυπωθεί κρίση αποκλειστικά γι' αυτή. Σχετίζεται περισσότερο με άλλα θέματα και προβλήματα 
που αφορούν την εξέλιξη του κοινοτικού δικαιώματος εγκατάστασης, την εξέλιξη μιας κοινής πολιτικής δια­
μόρφωσης τιμών και ρύθμισης του όγκου των εμπορευματικών μεταφορών των ΕΚ, την εναρμόνιση των 
όρων ανταγωνισμού (ιδίως των διαστάσεων και των βαρών των φορτηγών αυτοκινήτων και των λεωφο­
ρείων, της φορολογίας των οχημάτων αυτών (και του υπολογισμού του κόστους για έργα υποδομής), την εξέ­
λιξη μιας κοινής πολιτικής υποδομών για οδικές και σιδηροδρομικές μεταφορές, τα προβλήματα της κρίσι­
μης κατάστασης που επικρατεί στους σιδηροδρόμους, τη συνεργασία μεταξύ οδικών και σιδηροδρομικών 
μεταφορέων και οπωσδήποτε τη διατήρηση ενός αποδοτικού συστήματος μεταφορών για την Κοινότητα ως 
σύνολο. 
3. Με την προοπτική του μεγαλύτερου αυτού συσχετισμού το τμήμα αξιολογεί το γεγονός ότι οι κυβερνή­
σεις των Κρατών μελών της Κοινότητας δεν έχουν εγκρίνει μέχρι τώρα την εκτέλεση εσωτερικών μεταφο­
ρών στον τομέα των οδικών εμπορευματικών μεταφορών. Στην πραγματικότητα υπάρχουν μεταξύ των μετα­
φορικών επιχειρήσεων ορισμένων κοινοτικών Κρατών μελών τόσο μεγάλες στρεβλώσεις ανταγωνισμού 
ώστε δεν μπορεί να γίνεται λόγος για ίσες, ομοιόμορφες προϋποθέσεις ανταγωνισμού για όλες τις μεταφορι­
κές επιχειρήσεις που εδρεύουν στην Κοινότητα. Έτσι για παράδειγμα υπάρχουν μεταξύ σχεδόν όλων των 
κοινοτικών Κρατών μελών σημαντικές διαφορές στο κόστος που προκύπτει κατά τις μεταφορές, που θα έδι­
ναν τη δυνατότητα — αν επιτρεπόταν η εκτέλεση εσωτερικών μεταφορών έστω και σε μικρό βαθμό — στους 
επιχειρηματίες από «χώρες με χαμηλό κόστος» να διώξουν από την αγορά επιχειρηματίες μεταφορών εγκα­
τεστημένους εκεί. 
4. Η κοινή πολιτική μεταφορών δεν έχει προχωρήσει τόσο, ώστε να γίνεται λόγος για ένα καθεστώς ολο­
κλήρωσης, στο οποίο δεν γίνεται πια διαχωρισμός μεταξύ ξένων και εγχώριων μεταφορικών επιχειρήσεων. 
Το κοινοτικό σύστημα μεταφορών διανύει ακόμα μια περίοδο ανάπτυξης, στην οποία η βελτίωση της οικο­
νομικής κατάστασης των σιδηροδρόμων καθώς και η ανάπτυξη του οδικού δικτύου μεταφορών αποτελούν 
υποχρεώσεις κατά προτεραιότητα. Το τμήμα υποστηρίζει την άποψη ότι πρώτα πρέπει να λυθούν κάποτε 
αυτά τα προβλήματα, πριν εξεταστούν οριστικά προβλήματα της εκτέλεσης εσωτερικών μεταφορών «Cabo­
tage». 
5. Η σημερινή κατάσταση της οικονομίας μεταφορών των χωρών μελών της ΕΚ δεν είναι ικανοποιητική 
για την απασχόληση και την αξιοποίηση του παραγωγικού δυναμικού των εκεί επιχειρήσεων. Παντού υπάρ­
χει ανεκμετάλλευτο δυναμικό, χάνονται θέσεις εργασίας, γιατί δεν υπάρχουν επαρκείς ποσότητες εμπορευ­
μάτων και παραγγελίες για φόρτωση. Αυτό έχει επιπτώσεις και στην παραγωγικότητα των οδικών εμπορευ­
ματικών μεταφορών μεταξύ των Κρατών μελών, που προπαντός δεν είναι ευνοϊκή σε περιπτώσεις όπου τα 
ρεύματα μεταφορών είναι άνισα, σε περιπτώσεις εποχιακών παραγγελιών για μεταφορά και χρησιμοποίη­
σης πολύ ειδικών οχημάτων. Αν και το εμπόριο μεταξύ των χωρών μελών της ΕΚ, επεκτείνεται και εξελίσσε­
ται πολύ ευνοϊκά, αυτό δεν μπορεί να ισχύει αυτόματα και για μία βελτίωση της οικονομικής κατάστασης 
σε κάθε περιοχή και κάθε εγχώρια αγορά. 
6. Με την εξέταση αυτή το τμήμα διαπιστώνει ότι η Επιτροπή δεν έδωσε σαφείς εικόνες της σχέσης των 
διασυνοριακών οδικών εμπορευματικών μεταφορών και των εντοπίων αγορών μεταφορών στα διάφορα 
κράτη μέλη. Χωρίς βαθειές αναλύσεις για τις ενδεχόμενες επιπτώσεις του «Cabotage» στο θέμα του τρόπου 
διανομής των παραγγελιών μεταφοράς της εγχώριας αγοράς ανάμεσα σε εντόπιους και ξένους επιχειρημα­
τίες μεταφορών δε θα μπορούσε να δοθεί σαφής απάντηση σύμφωνη με τις συνθήκες για την ίδρυση της 
ΕΟΚ. 
7. Οι ευρωπαίοι μεταφορείς εξετάζουν προς το παρόν τα συστήματα που πρόκειται να βελτιώσουν τη δια­
συνοριακή συνεργασία και να συμβάλουν σε μεγαλύτερη παραγωγικότητα. Ιδιαίτερα πρόκειται για την εξέ­
λιξη των συστημάτων ενημέρωσης και την προσφορά τους πέρα από τα σύνορα, καθώς και τον τρόπο με τον 
οποίο μπορούν να αποφεύγονται επιστροφές με κενά οχήματα. Μια τέτοια εξέλιξη συμβάλλει στην ορθολο­
γική χρησιμοποίηση των οχημάτων, στη βελτίωση της ανταγωνιστικής ικανότητας των επιχειρηματιών που 
εργάζονται σε διεθνές επίπεδο, στη βελτίωση των κοινωνικών συνθηκών και τη σταθεροποίηση της οικονο-
μικότητας των διαδρομών. Με αυτό πρέπει να συσχετίζεται και η συνεργασία μεταξύ οδικών και σιδηροδρο­
μικών μεταφορών. 
8. Τέλος το τμήμα επισημαίνει και το γεγονός ότι σε ορισμένα Κράτη μέλη της ΕΚ, υπάρχουν διατάξεις, 
που ευνοούν την εξαγωγή μεταφορικών υπηρεσιών των εγχώριων μεταφορικών επιχειρήσεων. Αυτό σημαί­
νει ότι κάτω από ορισμένες προϋποθέσεις τους παρέχονται ιδιαίτερες άδειες για τις διασυνοριακές οδικές 
εμπορευματικές μεταφορές, επιστροφές φόρων και άλλες διευκολύνσεις. Τα μέτρα αυτά, προώθησης των εξα­
γωγών στις οδικές εμπορευματικές μεταφορές αποτελούν για τις εντόπιες μεταφορικές επιχειρήσεις, που 
εκτελούν αποκλειστικά μεταφορές στο εσωτερικό, σημαντική ζημία. Το θέμα αυτό η Επιτροπή δεν το εξετά­
ζει στη νέα πρωτοβουλία της.» 
Αριθ. C 211/40 Επίσημη Εφημερίδα των Ευρωπαϊκών Κοινοτήτων 8. 8. 83 
Σελίδες 5 έως 7 
«Β. Ειδικές παρατηρήσεις 
1. Άρθρο 1 
Χωρίς παρατηρήσεις. 
2. Άρθρο 2 
α) Η τήρηση των όρων τους οποίους πρέπει να επιτραπεί η εκτέλεση εσωτερικών μεταφορών είναι 
δυνατή μόνο με μια σημαντική διοικητική προσπάθεια. 
Επιπλέον πρέπει να δημιουργηθεί ανάλογος διοικητικός μηχανισμός σε μερικά κράτη μέλη της ΕΚ. 
β) Η γεωγραφική θέση μερικών κρατών μελών της ΕΚ, θα έδινε σε μερικές μεταφορικές επιχειρήσεις, 
όταν τα οχήματα τους επιστρέφουν στην πατρίδα τους, παντού τη δυνατότητα να εκτελέσουν 
εσωτερικές μεταφορές. Θα πρέπει λοιπόν να αναμένεται σε μερικά κράτη μέλη της ΕΚ, ισχυρότε­
ρος ανταγωνισμός από ό, τι σε άλλα λόγω της γεωγραφικής τους θέσης. Όσο οι συνθήκες για μια 
κοινή αγορά μεταφορών δεν εξισώνονται και οι προϋποθέσεις ανταγωνισμού δεν εναρμονίζονται, 
η κατάσταση αυτή δεν θα αποτελεί θετικό στοιχείο για ένα κοινοτικό μεταφορικό σύστημα. 
γ) Η διάταξη σχετικά με τη διαμόρφωση των αμοιβών στις μεταφορές είτε την εφαρμογή των τιμολο­
γίων διαφέρουν από χώρα σε χώρα. Αν ακολουθήσουμε την πρωτοβουλία της Επιτροπής, θα πρέ­
πει κάθε χώρα να επιβάλει στους μεταφορείς της που θέλουν να εφαρμόσουν το σύστημα «Cabo­
tage», όλες τις διατάξεις σχετικά με τις άλλες κοινοτικές χώρες σε ό,τι αφορά τη διαμόρφωση των 
αμοιβών μεταφοράς. Η τακτική όμως αυτή δεν μπορεί κατά τη γνώμη του τμήματος να θεωρηθεί 
ότι συμβάλλει στην ανάπτυξη της Κοινότητας. 
3. Άρθρο 3 
Οι μεταφορείς που εκτελούν δρομολόγια πέρα από τα σύνορα δεν πρέπει να βρίσκονται σε καλύτερη 
θέση από εκείνους που κινούνται μόνο στο εσωτερικό. Αν οι επιχειρήσεις που εργάζονται στο εσωτε­
ρικό υπόκεινται σε ποσοτικούς ή ποιοτικούς περιορισμούς, τότε και οι επιχειρήσεις που δεν είναι εγκα­
τεστημένες στη χώρα δεν μπορούν αν εξαιρεθούν, εφόσον συμμετέχουν στις μεταφορές εσωτερικού. 
4. Άρθρο 4 
Είναι ασαφές πώς εκπληρώνεται η υποχρέωση απόδειξης και πώς τα Κράτη μέλη μπορούν να εκπληρώ­
νουν τις ελεγκτικές τους υποχρεώσεις. 
5. Άρθρο 5 
Η προθεσμία που αναφέρεται εδώ είναι σύμφωνα με όλες τις εμπειρίες από την ανάπτυξη της κοινής 
πολιτικής μεταφορών πάρα πολύ σύντομη. Το τμήμα προτείνει την ενσωμάτωση της πρωτοβουλίας της 
Επιτροπής στο γενικό πλαίσιο της κοινής πολιτικής μεταφορών και το συσχετισμό της σε μεγαλύτερο 
βαθμό με τα υφιστάμενα προβλήματα. 
6. Άρθρο 6 
Το τμήμα θεωρεί ότι επιβάλλεται επειγόντως, όλα τα Κράτη μέλη της ΕΚ, να καταβάλουν κάθε προ­
σπάθεια για τη λύση όσο το δυνατό συντομότερα όλων των προβλημάτων που εμφανίζει η κοινή πολι­
τική μεταφορών. Στην προκειμένη περίπτωση λύσεις που συμβάλλουν στη δημιουργία μιας ενιαίας 
αγοράς μεταφορών πρέπει να προτιμηθούν από λύσεις που μειώνουν την παραγωγικότητα των διασυ­
νοριακών μεταφορών. 
Αποτέλεσμα ψηφοφορίας 
Ψήφοι υπέρ: 45, ψήφοι κατά: 54, αποχές: 4.